**OSNOVNA ŠOLA ŠENČUR**

**Vrtec pri OŠ Šenčur**

Pipanova cesta 43

4208 Šenčur

**Obvestilo staršem – odjave otroka v poletnih mesecih in izpis otroka iz vrtca**

**Spoštovani starši!**

Potrebujemo podatke o tem, koliko otrok bo v poletnih mesecih prisotnih v vrtcu. Gre predvsem za obdobje poletnih počitnic (julij in avgust). V primeru, da bo vaš otrok odsoten ali izpisan že v juniju, pa je tudi to za nas zelo pomembna informacija.

Na osnovi vaših odjav bomo načrtovali organizacijo dela v poletnih mesecih.

**Odjave med poletnimi počitnicami:**

Delno bodo potekale preko aplikacije WEB VRTEC, delno pa še vedno preko papirnatih obrazcev, ki jih boste morali oddati do roka.

**Rok vračila izpolnjenih obrazcev je 2. junij**. Podatke nujno potrebujemo do roka, ker na osnovi teh podatkov načrtujemo delo za junij, julij in avgust.

Obrazce lahko dobite v vrtcu (pri vzgojiteljicah v matični skupini), v tajništvu šole ali na spletni strani vrtca:

[**http://vrtecsencur.splet.arnes.si/**](http://vrtecsencur.splet.arnes.si/)(zavihek Novice in zavihek Dokumenti/Obrazci za odjavo in izpis).

**Možnosti odjave:**

1. **Načrtovana krajša odsotnost** (OBRAZEC 1) – starši oddate odjavo na obrazcu 1 in hkrati poklikate odjavo v aplikaciji. Za ta čas so možne naknadne spremembe v nujnih primerih preko SMS sporočila na tel. 051/378 557 – vrtčevski GSM. Gre za načrtovano odsotnost ali več odsotnosti, ki bodo krajše od 30 dni.
2. **Začasna odjava** (OBRAZEC 2) – starši jo lahko uveljavljate enkrat letno v obdobju od 1.7. do 31.8.

Velja ob strnjeni odsotnosti otroka najmanj 30 in največ 60 koledarskih dni, staršem pa se zaračuna 55 % plačila, določenega z odločbo o višini plačila za program vrtca.

Upošteva se ob pravočasni odjavi na obrazcu 2. V aplikacijo bo podatke s tega obrazca vnesla računovodkinja. Samo ona bo lahko vnašala tudi morebitne naknadne spremembe (kontakt: Suzana Hočevar 04/25 19 262).

Razliko do polne cene oskrbnine v času začasne odjave krije Občina Šenčur le varovancem s stalnim prebivališčem v šenčurski občini. Ostali se morate pozanimati za to ugodnost v lastni občini. V primeru, da vam občina te ugodnosti ne nudi, začasne odjave ne bomo mogli priznati.

Starši, ki imate v vrtec hkrati vključenega več kot enega otroka, lahko uveljavljate rezervacijo oziroma začasno odjavo le za najstarejšega otroka (določeno s Sklepom o določitvi cen programov v vrtcih na območju Občine Šenčur, 6. člen).

**Izpis otroka** (IZPISNICA) – tudi te podatke zaradi načrtovanja dela med počitnicami potrebujemo

do 2. junija, predvsem za otroke, ki gredo naslednje leto v šolo. Potrebno je izpolniti in oddati papirnati obrazec. Računovodkinja bo v sistem vnesla datum izpisa.

Možen je tudi naknadni izpis (v izrednih situacijah), vendar je izpisnico potrebno oddati vsaj 14 dni pred dejanskim izpisom otroka.

Šenčur, 12.5.2023 Darja Marinšek, pomočnica ravnateljice